b'\n_START_ARTICLE_\nPertti Oksa\n_START_PARAGRAPH_\nPertti Oksa (24. huhtikuuta 1957 Mikkeli \xe2\x80\x93 4. maaliskuuta 2015 Mikkeli) oli suomalainen ravintolaketjun ja panimon perustaja. H\xc3\xa4n laajensi \xc3\xa4itins\xc3\xa4 Mikkeliin perustamaa ravintolaketjua ja oli suomalaisen pienpanimotoiminnan uranuurtajia._NEWLINE_H\xc3\xa4n hankki vuonna 2002 omistukseen Saimaan Juomatehtaan, joka aloitti nimell\xc3\xa4 Saimaan Panimo vuonna 1999. H\xc3\xa4n perusti 2006 Helsinkiin Bruuveri-panimoravintolan. H\xc3\xa4n sai alan ammattilaisilta vuoden olutkrouvari-tittelin ja panimon oluet menestyiv\xc3\xa4t testeiss\xc3\xa4. H\xc3\xa4n toimi alojensa liitoissa ja yritt\xc3\xa4j\xc3\xa4j\xc3\xa4rjest\xc3\xb6iss\xc3\xa4_NEWLINE_Oksa vaikutti my\xc3\xb6s kunnallispolitiikassa kotikaupungissaan Mikkeliss\xc3\xa4.'